cy en tr en pt en en en tr en en en en en en it it en en en en en de en cy en en pt tr uk it en cy fr en vi en en en en de su de cy cy yi en en cy cy en en cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy en cy cy cy cy cy en cy en en jbo en cy en en en en en en de en cs fi en en cy en es en en en en fr de en en en en en en ru en de en es en de en en cy cy cy cy en en en vi en en cy en en en en en fr en en en en en de su su cy fr de de cy cy cy cy cy es cy en cy yi yi cy cy en en en eo de cy en pt en en en it en
Cyhoeddi enwebiadau ar gyfer Gwobrau’r Academi Brydeinig yng Nghymru 2015 | BAFTA
BAFTA Guru is BAFTA’s content hub for career starters packed full of inspirational videos, podcasts and interviews. Whether you’ve taken your first steps in the industry or are just starting out, you’ll find plenty here to motivate and help you along the way.
BAFTA’s destination for youngsters to come and discover the magical worlds of film, television and games. Enter challenges, watch videos, and take part in our annual vote to decide the best film, TV show and game of the year.
YGD is a gaming initiative for 10-18 year olds which explores how games are made and the skill required to make them through workshops, a video series and an annual competition.
Situated in the heart of London's West End, BAFTA 195 Piccadilly is the home of BAFTA worldwide, as well as an award-winning venue for hire that offers outstanding hospitality and a suite of flexible event spaces, which can be crafted to suit any occasion.
Home Cartref Gwobrau Newyddion Cyhoeddi enwebiadau ar gyfer Gwobrau’r Academi Brydeinig yng Nghymru 2015
Heddiw, mae’r Academi Brydeinig Celfyddydau Ffilm a Theledu yng Nghymru, sef BAFTA Cymru, wedi cyhoeddi’r enwebiadau ar gyfer 24ain Gwobrau blynyddol yr Academi Brydeinig yng Nghymru, sy’n anrhydeddu rhagoriaeth mewn darlledu a chynhyrchu ym maes ffilmiau a theledu yng Nghymru.
Set Fire to the Stars yn arwain y ffordd gyda saith enwebiad
Da Vinci’s Demons yn dilyn gyda chwech
Doctor Who, Jack to a King ac Y Gwyll/Hinterland yn derbyn pump yr un
Huw Stephens yn cyflwyno’r seremoni am y tro cyntaf
Cliciwch yma i ddarllen rhestr yr holl enwebeion >
Caerdydd, 26 Awst 2015: Heddiw, mae’r Academi Brydeinig Celfyddydau Ffilm a Theledu yng Nghymru, sef BAFTA Cymru, wedi cyhoeddi’r enwebiadau ar gyfer 24ain Gwobrau blynyddol yr Academi Brydeinig yng Nghymru, sy’n anrhydeddu rhagoriaeth mewn darlledu a chynhyrchu ym maes ffilmiau a theledu yng Nghymru.
Cynhelir y seremoni nos Sul 27 Medi yn Neuadd Dewi Sant, ac fe’i cyflwynir gan Huw Stephens.
Rhaglenni drama a ffilmiau sydd amlycaf, gyda’r ffilm fywgraffiadol am Dylan Thomas, Set Fire to the Stars, yn arwain y ffordd gyda saith enwebiad; Da Vinci’s Demons gyda chwe enwebiad a Doctor Who ac Y Gwyll/Hinterland gyda phum enwebiad yr un.
Enwebwyd Set Fire to the Stars ar gyfer Ffilm / Ffilm Deledu; Cerddoriaeth Wreiddiol ar gyfer Gruff Rhys; Colur a Gwallt; Ffotograffiaeth a Goleuo; Awdur; Dylunio Gwisgoedd a Dylunio Cynhyrchu.
Mae’r ffilm ddogfen am bêl-droed Dinas Abertawe, Jack to a King, hefyd wedi derbyn pum enwebiad.
Yn y categori Actor, enwebwyd Peter Capaldi am ei berfformiad fel y Doctor Who newydd, Rhys Ifans am ei rôl yn Dan y Wenallt ac, am yr ail flwyddyn yn olynol, Richard Harrington am ei rôl fel DCI Tom Mathias yn Y Gwyll/Hinterland. Yn y categori Actores, mae cyd-seren Harrington yn Hinterland, sef Mali Harries, yn derbyn ei hail enwebiad, wrth ochr Rhian Morgan am ei pherfformiad yn y ddrama ysgol Gwaith/Cartref a Jenna Coleman am ei rôl fel Clara Oswald yn Doctor Who.
Bydd cystadleuaeth frwd am y wobr Drama Deledu unwaith eto eleni gydag enillydd 2014, sef Y Gwyll/Hinterland, yn cystadlu yn erbyn Under Milk Wood ac Y Streic a Fi - y ddrama gyntaf i’w hysgrifennu ar gyfer y teledu gan y bardd/awdur Gwyneth Lewis. Mae Lewis wedi’i henwebu yn y categori Awdur hefyd, wrth ochr Roger Williams ar gyfer TIR a’r Tîm Cynhyrchu ar gyfer Set Fire to the Stars.
Cynrychiolir rhaglenni ffeithiol gan Michael Sheen’s Valleys Rebellion, Jamie Baulch: Looking for my Birth Mum a Malcolm Allen: Cyfle Arall ar gyfer Rhaglen Ddogfen Unigol. Yn cystadlu yn y categori Cyfres Ffeithiol fydd RAF Fighter Pilot: Rhod Gilbert’s Work Experience, Adam Price a Streic y Glowyr a Great Welsh Writers: Danny Abse.
Mae’r categori Cyflwynydd yn cynnwys enwebiadau ar gyfer enillydd blaenorol gwobr BAFTA Cymru, sef Michael Sheen, ar gyfer Michael Sheen’s Valleys Rebellion, Rhod Gilbert ar gyfer Rhod Gilbert’s Work Experience a’r bardd Owen Sheers ar gyfer Dylan Thomas, A Poet’s Guide.
Yr enwebeion yn y categori Ffilm/Ffilm Deledu yw Jack to a King: The Swansea Story, Set Fire to the Stars a A Poet in New York.
I gydnabod gweithwyr proffesiynol sy’n dod i’r amlwg sydd wedi cael effaith sylweddol ar deledu neu ffilm yng Nghymru yn ystod y flwyddyn ddiwethaf, mae’r seremoni’n cynnwys y Wobr Torri Drwodd. Yr enwebeion yw: Christian Britten ar gyfer Fog of Sex: Stories from the Frontline of Student Sex Work; Clare Sturges ar gyfer Sexwork, Love and Mr Right ac Owen Dafis ar gyfer Gohebwyr: Owen Dafis.
Bydd Gwobr Siân Phillips, y cyhoeddir y sawl a fydd yn ei derbyn yn y Parti Enwebeion ar 17 Medi, a Gwobr Arbennig BAFTA ar gyfer Cyfraniad Arbennig i Deledu, yn cael eu cyflwyno yn y seremoni.
Dywedodd Hannah Raybould, Cyfarwyddwr BAFTA Cymru: “Bu’n flwyddyn eithriadol ar gyfer pobl ddawnus sy’n gweithio ym myd teledu a ffilmiau yng Nghymru. Rydym wedi gweld amrywiaeth ragorol o raglenni ac unigolion wedi’u cynrychioli ar draws pob categori – yn y ddwy iaith, ac o’r rhai sy’n dechrau ar eu gyrfaoedd i’r rhai profiadol iawn. Edrychwn ymlaen at weithio gyda’n partneriaid a’n noddwyr ar noson wych arall o ddathlu.”
Mae Gorilla, sef cwmni ôl-gynhyrchu a chyfleusterau, yn dychwelyd fel Noddwr Digwyddiad Allweddol, a chadarnhawyd Sony, Manorhaus Ruthin, Maes Awyr Cymru Caerdydd, MAC, Ken Picton, Prifysgol Aberystwyth, Prifysgol Cymru y Drindod Dewi Sant a Choleg Brenhinol Cerdd a Drama Cymru, Denmaur Papers a Villa Maria, fel noddwyr newydd yn ymuno a’r noddwyr sydd yn parhau flwyddyn ar ôl blwyddyn i gefnogi y diwydiant ffilm a theledu yng Nghymru.
Bydd y seremoni’n cynnwys perfformiadau gan westeion arbennig a chyflwynwyr gwobrau enwog sy’n cynrychioli’r gorau yn niwydiannau creadigol a chyfryngau’r Deyrnas Unedig.
Dywedodd Huw Stephens: “Mae’r Gwobrau Academi Brydeinig yng Nghymru yn ddathliad o’r holl waith caled sydd yn mynd i fewn i greu rhaglenni a ffilmiau arbennig. Dwi wrth fy modd fy mod i’n cynnal y seremoni’r flwyddyn yma, ar y 27ain o Fedi, a dwi’n edrych ymlaen at ddarganfod pwy yw’r enillwyr ar y noson gyda phawb arall.”
“Mae’r enwebiadau o safon uchel iawn, a mae’n wych i weld rhaglenni Saesneg a Chymraeg yn derbyn y cydnybyddiaeth mae nhw’n haeddu.  Ar yr noson, bydd y seremoni yn llawn sêr sydd o flaen a thu cefn y camera, yn ogystal a rheinu sy’n cychwyn yn y diwydiant, ag wrth gwrs, mae croeso i gwylwyr y sioeau sydd wedi ei enwebu ddod i ymuno a’r parti.”
Eleni mae tocynnau cyhoeddus ychwanegol ar gael ar gyfer y seremoni am £20, a fydd yn cynnwys llyfryn Gwborau argraffiad cyfyngedig a chynigion ar gyfer canol y ddinas a chlybiau.
Gellir prynu tocynnau o Swyddfa Docynnau Neuadd Dewi Sant
rhif ffôn: 029 20 878500 / www.stdavidshallcardiff.co.uk
Mae’r Academi Celfyddydau Ffilm a Theledu Brydeinig (BAFTA) yn elusen annibynnol sy’n cefnogi, datblygu a hyrwyddo celfyddydau delwedd symudol trwy amlygu a gwobrwyo rhagoriaeth, ysbrydoli ymarferwyr a rhoi budd i’r cyhoedd. Yn ogystal â’i seremonïau gwobrwyo, mae BAFTA yn cynnal rhaglen ryngwladol o ddigwyddiadau a mentrau dysgu drwy gydol y flwyddyn sy’n cynnig mynediad unigryw at rai o’r bobl ddawnus fwyaf ysbrydoledig yn y byd trwy weithdai, dosbarthiadau meistr, ysgoloriaethau, darlithiau a chynlluniau mentora, gan gysylltu â chynulleidfaoedd o bob oedran a chefndir ar draws y Deyrnas Unedig, Los Angeles ac Efrog Newydd.
Mae BAFTA Cymru yn ymestyn cenhadaeth elusennol yr Academi ar draws y Deyrnas Unedig i gefnogi cymunedau creadigol Cymru. Uchafbwynt calendr digwyddiadau BAFTA yng Nghymru yw seremoni flynyddol Gwobrau’r Academi Brydeinig yng Nghymru, sef llwyfan annibynnol sy’n arddangos y gwaith sydd wir yn adlewyrchu’r gorau yn y wlad ym myd ffilmiau, teledu a gemau, gan wneud gwahaniaeth i’r rhai sy’n cynhyrchu gwaith creadigol yn ogystal â’r rhai sy’n ei wylio.
Mae BAFTA yn dibynnu ar incwm o danysgrifiadau aelodaeth, rhoddion unigol, ymddiriedolaethau, sefydliadau a phartneriaethau corfforaethol i gefnogi ei gwaith allgymorth. I gael mynediad at y meddyliau creadigol gorau ym myd cynhyrchu ffilm, teledu a gemau, ewch i www.bafta.org/guru. I gael rhagor o wybodaeth, ewch i www.bafta.org.
Rhestr Noddwyr wedi’i gadarnhau 2015
Cardiff & Vale College
Ethos / Dafydd Thomas
National Screen & Sound Archive of Wales
Royal Welsh College of Music and Drama
St David's Shopping Centre
University of Wales Trinity Saint David
Rhestr Lawn Enwebiadau Gwobrau BAFTA Cymru 2015
Darllenwch rhestr lawn yr enwebiadau a noddwyr a phartneriaid ar gyfer Gwobrau 2015
Subscribe to BAFTA news
Gyda diolch i'n partneriaid
The latest job vacancies at BAFTA, including paid internships and freelance positions.
All the latest BAFTA news and useful information for members of the press.
© 2018. BAFTA is a registered charity (no. 216726)
Rhesymau i ymuno a BAFTA Cymru